Samantala namay gumaling na si Simoun, gayon ang sabi ng mga pahayagan, si Ben Zayb ay nagpasalamat sa Nakapangyayari sa lahat na nag ingat sa gayong mahalagang buhay at ipinahayag ang pag asa na gagawin ng Lumikha na makilala sa balang araw ang nagkasalang ang kagagawan ay hindi pa napaparusahan dahil sa kaawaan ng nilapastangan, na lubos na nagpapalakad noong mga wika ng Dakilang Pinagpala na: Ama, patawarin mo sila, at hindi nalalaman ang ginagawa!